சு வேணுகோபால் என்றபெயரை அவ்வப்போது கேள்விப்பட்டு வந்திருந்தாலும் நான் அவரது எந்த ஆக்கத்தையும் இதுகாறும் வாசிக்க நேரிட்டதில்லை. ஒருமுறை புத்தகக் கண்காட்சியில் தமிழினி மையத்திற்குச் சென்றபோது அவரது சிறுகதைத்தொகுதி ஒன்றை வாங்கும்படி அந்த பதிப்பாளர் என்னை கேட்டுக்கொண்டார். அவ்வாறு கேட்டுக்கொள்வது சரியல்ல என்று எண்ணியமையால் நான் வாங்கவில்லை. அந்த பதிப்பாளருக்கு வேண்டிய அல்லது அவரே எழுதும் நூல்களை மட்டுமே பொதுவாக அங்கனம் வருந்தி விற்பது வழக்கம். அவை தரமானவையாக இருப்பதுமில்லை.